คือผมเป็นแผลที่อวัยเพศมา2อาทิตย์แล้วครับ แผลรูนแดง แฉะมีหนอง เจ็บบางครั้งไม่แน่ใจว่าเป็นอะไรคิดว่าเป็นแผลริมอ่อน เลยไปซื้อยามากิน6วันแล้วยังไม่ดีขึ้นเลยครับ แผลใหญ่เท่าเล็บมือเลย
สวัสดีค่ะ แผลที่บริเวณอวัยวะเพศชาย อาจเกิดจาก- เริมที่อวัยวะเพศ เกิดจากการติดเชื้อไวรัส ซึ่งติดต่อจากการมีเพศสัมพันธ์ โดยเริ่มแรกจะมีลักษณะเป็นตุ่มน้ำใส ต่อมาตุ่มน้ำจะแตกและกลายเป็นแผล มีอาการเจ็บ แสบและปวด แต่โดยส่วนใหญ่จะหายได้เองภายใน 1-2 สัปดาห์ แต่หากเป็นครั้งแรก ก็อาจนานกว่า 2 สัปดาห์ได้- ซิฟิลิส เกิดจากการติดเชื้อแบคทีเรีย ซึ่งติดต่อจากการมีเพศสัมพันธ์เช่นกัน โดยระยะแรกจะมีตุ่มเล็กๆ เกิดขึ้น จากนั้นตุ่มจะกลายเป็นแผล ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน- แผลริมอ่อน หรือซิฟิลิสเทียม เกิดจากการติดเชื้อแบคทีเรีย และติดต่อจากการมีเพศสัมพันธ์เช่นกัน จะเริ่มจากเป็นแผลเล็กๆ ก่อนแล้วค่อยๆ ขยายรวมกันเป็นแผลใหญ่ ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ และรู้สึกเจ็บ ต่อมาต่อมน้ำเหลืองที่ขาหนีบจะบวมโต และเจ็บ- ฝีมะม่วง เกิดจากการติดเชื้อแบคทีเรีย และติดต่อจากการมีเพศสัมพันธ์เช่นกัน เริ่มแรกจะเป็นตุ่มนูนเล็กๆ หรือเป็นแผลตื้น ๆ ก็ได้ ไม่มีอาการเจ็บปวดและหายไปเองภายใน 2-3 วัน ต่อมาต่อมน้ำเหลืองที่ขาหนีบจะบวมโตติดกันและกลายเป็นก้อนฝีขนาดใหญ่ ซึ่งจะเจ็บปวดมาก- เป็นมะเร็ง มักพบในคนอายุมาก แผลจะใหญ่ขึ้นเรื่อยๆ และจะมีอาการปวดมากร่วมด้วยหากก่อนหน้านั้น ได้เคยมีเพศสัมพันธ์มาก่อน แนะนำว่าควรไปพบแพทย์เพื่อตรวจดูลักษณะของแผล และจะได้รับการรักษาที่ตรงกับโรคค่ะ เพราะหากไม่รักษา บางโรคก็จะอันตรายได้ เช่น หากเป็นซิฟิลิส ก็จะเข้าสู่กระแสเลือด และเข้าสู่สมองในที่สุด หรือหากเป็นแผลริมอ่อน ก็ทำให้เป็นแผลดึงรั้งจนเกิดภาวะหนังหุ้มปลายองคชาตตีบตัน หรือเกิดการติดเชื้อแบคทีเรียตามมา หรือเกิดรูทะลุ (Fistula) ระหว่างท่อปัสสาวะกับผิวหนัง เป็นต้น ในเบื้องต้น ก็ควรหยุดทานยาที่ซื้อทานเองด้วย เพราะอาจไม่ตรงกับโรค และไม่ควรไปจับ ถูแผล หรือใส่ยาหรือทาครีมใดๆ หลังอาบน้ำควรซับให้แห้ง และงดการมีเพศสัมพันธ์ไปก่อนค่ะ